burgasdotpro/wikipedia huggingface dataset:
Povečerie

Povečerie (gr. aπόδειπνον, csl. повече́рїе) je oficiálna modlitba cirkví byzantského obradu, ktorá nasleduje po večierni.
Povečerie môže byť malé a veľké. Medzi veriacimi byzantského obradu na Slovensku je najznámejšie povečerie, ktoré sa slúži v predvečer sviatku Narodenia Pána a Bohozjavenia.
Obyčajne sa takmer vždy koná malé povečerie. Veľké povečerie má kajúcny charakter a berie sa iba počas Veľkého pôstu a niektorých iných pôstných dní a v predvečer sviatkov Narodenia Pána a Bohozjavenia. V prvý týždeň Veľkého pôstu sa pri veľkom povečerí postupne modlí aj Veľký kajúci kánon svätého Andreja Krétskeho rozdelený na štyri časti.
Celkom osobitnú štruktúru má počas Svetlého týždňa, kedy pozostáva prevažne z paschálnych (veľkonočných) tropárov, jeho štruktúra je zhodná s polnočnicou a hodinkami (časmi).
Pendantom v latinskom obrade je kompletórium.
Časoslov

Časoslov alebo zriedkavo horologion(z gr. Ὡρολόγιον - "hórologion", csl. Часосло́в - časoslov) alebo horológium (z lat.) je bohoslužobná kniha v byzantskom obrade, ktorá obsahuje stále časti denného okruhu bohoslužieb.
Pod pojmom časoslov sa často myslí aj samotná modlitba bohoslužieb denného okruhu.
Časoslov (denný okruh bohoslužieb) obsahuje tieto časti:
Okrem toho kniha časoslova obsahuje aj ďalšie texty, napr. ranné a večerné modlitby, niekedy aj akatisty, paraklis, vybrané menlivé časti, liturgický kalendár a pod.
Moleben

Moleben je kratšia spoločná modlitba v cirkvách byzantského obradu obracajúca sa na Krista, Bohorodičku alebo nejakého svätého.
Pripomína skrátenú utiereň. Podobnou ale dlhšou bohoslužbou je paraklis.
Paraklis

Paraklis je spoločná modlitba v cirkvách byzantského obradu obracajúca sa na Bohorodičku alebo nejakého svätého.
Najznámejší paraklis je adresovaný presvätej Bohorodičke. Kratšou modlitbou podobnou paraklisu je moleben.
Horológium

Horológium (lat. horologium = hodiny &lt; gr.) môže byť:
2. hokejová liga (Slovensko) 2010/2011

2. hokejová liga (Slovensko) 2010/2011 bola osemnástou sezónou 2. hokejovej ligy. Súťaž bola rozdelená do troch skupín. Prví dvaja z každej skupiny sa stretli v nadstavbe o postup do 1. hokejovej ligy. Víťazom sa stalo družstvo HK Púchov.
Mesto a kraj umenia a histórie

Mesto a kraj umenia a histórie (francúzsky:"ville et pays d'art et d'histoire") je ocenenie odovzdávané od roku 1985 francúzskym ministerstvom kultúry francúzskym mestám alebo krajom ako ocenenie politiky oživenia a zhodnotenia kultúrneho dedičstva a architektúry. Toto ocenenie je nástupcom titulu "Mesto umenia" (francúzsky: ville d'art) zrušeného v roku 2005. 
Kritéria pre udelenie ocenenia vypracoval "Úrad architektúry a kultúrneho dedičstva" (francúzsky: de l'architecture et du Patrimoine smeru (DAP)), krajské správy kultúrnych záležitostí (francúzsky: Direction des affaires régionale culturelles (DRAC)) a príslušné administratívne jednotky. Ocenenie zahŕňa finančnú a technickú podporu zo strany ministerstva, ale aj povinnosti zamestnávať len kvalifikovaných a ministerstvo poverených pracovníkov. 
"Národná rada miest a oblastí umenia a histórie", založená v roku 1995, sa podieľa na rozvoji a celkovom smerovaní politiky v oblasti ochrany pamiatok a navrhuje nominantov na ocenenie, ako aj na odobratie ocenenia z dôvodu nedodržiavania pravidiel. Regionálne správy pre kultúrne záležitosti dohliadajú na vykonávania politiky ochrany pamiatok na regionálnej úrovni. Ako najbližší partner miest a území v tejto oblasti dohliadajú na správnosť projektu a jeho začlenenie do kultúrneho územia regiónu. 
V roku 2006 bolo asi 115 miest a krajov nositeľmi tohto ocenenia (2005 – 130).
Ján III. (Portugalsko)

Ján III. (portugalsky: "João III", * 6. jún 1502, Lisabon, Portugalsko – † 11. jún 1557, Lisabon) bol portugalský kráľ.
Život.
Princ Ján sa narodil ako najstarší syn kráľa Manuela I. a jeho druhej manželky Márie Aragónskej.
Princ sa stal následníkom trónu v roku 1503. Bol vzdelaný, učili ho napríklad astrológovia Tomás de Torres a Diogo de Ortiz, biskup z Viseu, Luís Teixeira, vyštudovaný v Taliansku. V roku 1514 dostal vlastný dvor a o pár rokov neskôr pomáhal otcovi pri administratívnych povinnostiach.
Rodina a deti.
v roku 1525 sa oženil so svojou sesternicou Katarínou Habsburskou, najmladšou dcérou Filipa I. Pekného a kráľovnej Jany Kastílskej. Mali spolu deväť detí, ale len dve sa dožili dospelosti.
Ján III.

Ján III. môže byť:
Husajn bin Talál

Husajn bin Talál (, ""; * 14. november 1935 – † 7. február 1999) bol jordánsky kráľ z rodu Hášimovcov, ktorý vládol od abdikácie svojho otca Talála I. v roku 1952 až do svojej smrti v roku 1999. Po smrti nastúpil na trón jeho syn Abdalláh II.
Cyklón Nargis

Cyklón Nargis bol silný tropický cyklón, ktorý 2. a 3. mája 2008 zasiahol Mjanmarsko. Išlo o najničivejší tropický cyklón v oblasti Bengálskeho zálivu od roku 1991. Spôsobil najväčšiu prírodnú katastrofu v dejinách Mjanmarska, zahynulo 84 537 ľudí a 53 836 bolo nezvestných (júl 2008). Rýchlosť vetra dosiahla 200 km/h a príboj mal výšku 3,6 m.
Hroch obojživelný

Hroch obojživelný (staršie názvy: hroch obyčajný, vodný kôň, zastarano: "nílsky kôň", "riečny kôň", "morský kôň", "hippopotamus" ; lat. "Hippopotamus amphibius") je veľký, vodný a pre človeka nebezpečný bylinožravý cicavec z čeľade hrochovitých. Rodové meno tohto druhu, hippopotamus, pochádza zo starogréckeho slova ἱπποπόταμος, ktoré vo voľnom preklade znamená "riečny kôň".
Opis.
Vzhľad.
Hroch obojživelný dorastá do dĺžky 2,8 až 5 metrov, pričom jeho chvost meria od 35 do . Hroch je veľký 1,3 až v kohútiku a váži 1 – 4,5 tony. Dĺžka jedného zubu hrocha môže byť až . Tento druh má sivé sfarbenie tela.
Vonkajšia stavba tela.
Hroch obojživelný má dlhé zavalité telo s robustnou hlavou a malými končatinami. Hlava je obrovská s veľkým nosom a veľkými ústami. Oči s ušami sú malé. V ústach sú vpredu na čeľusti a sánke dva dlhé špicáky s troška menšími, ale taktiež veľkými dvoma zubmi. Na čeľusti a sánke má aj menšie zúbky a dlhý ružový jazyk. Hroch obojživelný dokáže otvoriť čeľuste a sánku do takej veľkosti, že by mohol prekusnúť aj čln, na jeden hryz. Má veľký, ohybný krk. Na malých, stĺpcovitých končatinách má 4 prsty. 
Hrošia koža.
Hroch obojživelný má veľmi ovísajúcu, hrubú kožu. Jeho koža je veľmi citlivá na slnečné žiarenie, preto vylučuje červený mazľavý sliz, ktorý pohlcuje UV žiarenie a zároveň zabraňuje bakteriálnej infekcii. Vďaka červenej farbe slizu sa povráva, že hrochy potia krv. Po vysušení dosiahne hrošia koža extrémnej tvrdosti, preto sa kedysi používala aj na brúsenie diamantov.
Hroch

Hroch (lat. "Hippopotamus") je rod z čeľade hrochovité. 
Systematika.
rod hroch (Hippopotamus):
Ďalšie druhy predbežne zaraďované do rodu Hippopotamus sú:
Ako vidno vyššie, viaceré druhy z rodu Hippopotamus (či aff. Hippopotamus) sa donedávna zaraďovali pod rod Hexaprotodon. Naopak, staršie sa niektoré druhy dnes zaraďované do rodu Hexaprotodon, zaraďovali do rodu Hippopotamus, a to tieto:
Ľuľok baklažánový

Ľuľok baklažánový (iné názvy: ľuľok jedlý, ľuľok baklažán, ľuľok vajcoplodý, baklažán; lat. "Solanum melongena") je rastlina z čeľade ľuľkovité. Jeho plod, nazývaný baklažán, sa často používa pri varení. 
Je blízko príbuzný rajčine a zemiaku. Pochádza z Nepálu, Indie, Bangladéšu, Pakistanu, a Srí Lanky.
Je to trvalá rastlina, pestuje sa celoročne. Rastie do výšky 40 – s veľkými a hrubými listami, ktoré sú dlhé 10 – a 5 –  široké. Divé odrody môžu narásť do výšky s listami dlhými viac ako a viac ako širokými. Stonka je často tŕnitá. Kvety majú bielu až fialovú farbu s päťkrídlovým okvetím a žltými tyčinkami. Plod je čierno až fialovej farby, mäsitý a kultivovaný má v priemere cca 10 – . 
Plod je z botanického hľadiska klasifikovaný ako bobuľa, obsahuje viaceré malé a jemné semená. Plod je jedlý ale je horký, pretože obsahuje nikotínové alkaloidy. Je blízkym príbuzným aj tabaku.
Parastas

Parastas je modlitba cirkví byzantského obradu za zomrelých.
Kratšou modlitbou za zomrelých ako parastas je panychída. Parastas sa niekedy zvykne nazývať ako veľká panychída.
Akindži

Akindži (tur. akıncı, dosl. "nájazdník") bol druh jazdca v osmanskej armáde. 
Mali za úlohu hlavne znepokojovať nepriateľa na jeho území a zastrašovať obyvateľstvo. Akindžiovia na rozdiel od iných útvarov osmanského jazdectva neboli platenou feudálnou jazdou, ale živilo ich prevažne drancovanie na nepriateľskom území. Aj napriek slabej výzbroji dokázala táto ľahká jazda spôsobiť nepriateľom značné straty a neraz nebolo pre osmanských veliteľov v bitkách s európskymi armádami nutné nasadiť do bojov pravidelné jazdecké jednotky - sipahijov. Rýchlosť, obratnosť a početnosť týchto jednotiek boli výhodami, ktoré po dlhý čas ich existencie vyrovnávali ich slabšiu výzbroj.
Akindžiovia boli vedeni určitými rodinami. Medzi najznámejšie patria rodiny Malkoçoğlu, Turhanlı, Ömerli, Evrenosoğlu a Mihalli.
Kánon (byzantský obrad)

Kánon je sled spevov usporiadaných podľa istého poriadku v byzantskom obrade.
Kánon pozostáva z deviatich ód, okrem obdobia Veľkého pôstu sa však druhá óda nepoužíva.
Kánon sa vyskytuje napr. v utierni, povečerí, paraklise, parastase a v iných bohoslužbách byzantského obradu.
El Greco

Doménikos Theotokópulos, prezývaný El Greco (* 1541, Kréta, Benátska republika – † 7. apríl 1614, Toledo, Španielsko) bol maliar, sochár a architekt v časoch španielskej renesancie.
Životopis.
Narodil sa v dedinke Fodele, vzdialenej asi 30 km od Heraklionu na Kréte, ktorá bola v tom čase súčasťou Benátskej republiky a centrom neskorého byzantského umenia. Stal sa majstrom v tomto umení a vo veku 26 rokov odišiel do Benátok, rovnako ako ostatní majstri. V roku 1570 odišiel do Ríma, kde si založil dielňu a začal s tvorbou. Počas svojho pobytu v Ríme obohatil svoju tvorbu a prvky manierizmu a talianskej renesancie. V 1577 odišiel do španielskeho Toleda, kde žil a pracoval až do svojej smrti. V Tolede vytvoril svoje najznámejšie maľby.
Jeho dramatický a expresionistický štýl sa medzi jeho súčasníkmi stretol s rozpačitým prijatím avšak v 20. storočí sa jeho diela stali uznávané. Je považovaný za predchodcu a pioniera manierizmu aj expresionizmu, zatiaľ čo jeho život a dielo sa stalo inšpiráciou pre básnikov a spisovateľov ako Rainer Maria Rilke a Nikos Kazantzakis. El Greco je modernými odborníkmi považovaný za individuálneho umelca, ktorý nepatrí do žiadnej konvenčnej školy. 
Je známy pre svoje kľukaté podlhovasté figúry a často aj fantastické alebo fantazmagorické zafarbenie, nastavovanie byzantských tradícií s tými na západných maľbách.
Obednica

Obednica (známa aj ako "predobrazujúce žalmy" alebo z csl. "obidnica" aj "izobraziteľnaja") je bohoslužba v byzantskom obrade gréckokatolíckej a pravoslávnej cirkvi, ktorá sa slúži naobed.
Obednica sa slúži vtedy, keď sa neslúži božská liturgia. Pôvodne vznikla, aby umožnila pustovníkom v púšti prijímať sv. prijímanie.
Nikos Kazantzakis

Nikos Kazantzakis (* 2. marec 1883, Iraklio, Grécko – † 26. október 1957, Freiburg im Breisgau, Nemecko) bol pravdepodobne najvýznamnejší grécky spisovateľ a filozof 20. storočia. 
Uznávaný je najmä pre svoj román "Grék Zorba", ktorý je považovaný za jeho najlepšie dielo. Celosvetovo sa stal známym až po roku 1964, keď bol natočený film "Grék Zorba" podľa jeho románu.
Grék Zorba

Grék Zorba môže byť:
Subprime market

Subprime market je súčasť trhu spotrebiteľských úverov. Na tomto trhu získavajú úvery klienti, ktorým ich odmietli poskytnúť spoločnosti pôsobiace na "prime markete" (po slovensky niekedy označovaný ako "trh prvotriednych úverov)" kvôli ich nízkej bonite. Rizikové úvery sú poskytované za oveľa vyššie úroky a poplatky ako pri prvotriednych úveroch. Spravidla ide o úrokové sadzby zhruba päťdesiat a viac percent ročne. 
Najčastejšie je trh rizikových úverov spájaný s hypotekárnou krízou v USA. Rizikové hypotéky získavali takmer všetci žiadatelia bez ohľadu na ich úverovú históriu a platobnú morálku. Úrokové sadzby vzrástli, a tým rástli aj splátky hypoték. Ľudia ich ale neboli schopní splácať, čím prišli často o celý svoj majetok. 
Úvery.
Z výskumu HUD (U.S. Department of Housing and Urban Development) vyplýva, že ľudia s nízkymi príjmami si zaobstarávajú rizikové úvery trikrát častejšie ako ľudia s vysokými príjmami. Rovnako sa takéto úvery objavujú pri etnických menšinách päťkrát častejšie ako pri majoritnej populácii. 
Veritelia.
Pri rizikových úveroch je oveľa väčšia pravdepodobnosť nesplácania ako pri prvotriednych úveroch. Prime úvery označuje anglosaská literatúra niekedy aj ako „A úvery“, rizikové úvery ako A mínus, B, C a D úvery. 
So zhoršujúcim sa hodnotením úveru rastie aj výška úrokovej miery. Veritelia poskytujúci rizikové úvery sa v anglicky hovoriacich krajinách odlišujú formou svojej propagácie. Tá sa zameriava na klientov, ktorí majú problém získať pôžičku na prime markete. Podľa HUD majú rizikoví veritelia vo svojom názve často slová: „acceptance“ (súhlas), „consumer“ (spotrebiteľ), „finance“ (financie). 
Veritelia sú na rizikovom trhu ochotní požičiavať rizikovým klientom. Za to si účtujú mnohonásobne vyššie úroky a poplatky ako veritelia na prime markete. Veritelia tieto poplatky ospravedlňujú vyššími rizikovými nákladmi a nákladmi na správu, preto musí byť vybavovanie takýchto úverov omnoho agresívnejšie a asertívnejšie (pretože pravdepodobnosť nesplácania je vysoká). Veritelia vo svojich ponukách zdôrazňujú, že nepožadujú doklad o príjme, nevyžadujú záruky, nepozerajú do registra dlžníkov, ani iným spôsobom nezisťujú zadlženosť žiadateľov. 
Klienti využívajúci subprime úvery.
Rizikoví klienti dávajú veľkú časť svojich príjmov na splátky úveru, majú nízku alebo žiadnu úverovú históriu alebo je u nich vysoká pravdepodobnosť nesplácania úveru. Výška úrokov na rizikovom trhu je cenovou diskrimináciou na základe väčšieho množstva faktorov: oneskorené platby, exekúcia, osobný bankrot, výška ostatných dlhov, úverové skóre, atď. 
Veritelia na rizikovom trhu sa zameriavajú na ľudí, ktorí: 
Bez rizikového trhu by takí ľudia neboli schopní úver získať. Na subprime trhu je možné získať solídny úver s transparentnými podmienkami. Existuje však oveľa väčšia šanca, že klient sa na tomto trhu stretne s úžerou a praktikami predátorského úverovania, ktoré využívajú to, že žiadateľ je v núdzi. Takí veritelia poskytnú úver nebonitnému klientovi, aj keď vedia, že ho nebude môcť splácať a skôr alebo neskôr spadne do pasce dlhov.
Irmos

Irmos je prvý tropár ódy (piesňe) v kánone. Predstavuje melodický vzor pre nasledujúce tropáre danej ódy.
Okrem bohoslužieb, na ktorých sa vyskytuje kánon, sa na veľké sviatky spieva irmos aj na božskej liturgii a to 9. irmos z utierne namiesto spevu Dôstojné je.
Dôstojné je

Dôstojné je (gr. Άξιον Εστί) je modlitba byzantského obradu, ktorá sa nachádza v božskej liturgii a iných bohoslužbách. Taktiež je to aj názov jedného typu ikony Bohorodičky.
Znenie modlitby v slovenčine je nasledujúce:
"Dôstojné je velebiť teba, Bohorodička, vždy blažená a nepoškvrnená Matka nášho Boha. Čestnejšia si ako cherubíni a neporovnateľne slávnejšia ako serafíni, bez porušenia si porodila Boha Slovo, opravdivá Bohorodička, velebíme ťa."
Niekedy sa na bohoslužbách vyskytuje iba jej druhá časť, tj. od slov „Čestnejšia si...“.
Ikos (text)

Ikos je modlitebný text vyskytujúci sa v niektorých bohoslužbách v byzantskom obrade. Ikos sa spravidla viaže na kondák.
Ikos sa vyskytuje na utierni po šiestej óde kánona. Ikosy sa spolu s inými časťami nachádzajú aj v akatiste.
Kondak

 
Kondak alebo kondák () je jeden z druhov bohoslužobných hymnov v byzantskom obrade. Šlo o prvú byzantskú básnickú formu. Ide o poetickú homíliu alebo kázeň, ktorá sa skladá z 18 až 30 strof. Sú spievané a riadia sa štruktúrnym vzorom stanoveným prvou slohou. Všetky slohy spája refrén. Sólista spravidla spieva hlavné slohy a zbor naňho reaguje spevom refrénu. Pôvod formy možno hľadať v sýrskych mémroch a madrášoch. Zakladateľom kontakionu v byzantskej liturgii bol Roman Sladkopevec v 6. storočí. Forma prekvitala, až kým sa koncom 7. a 8. storočia nestala výraznejšou nová forma - kánon. Samotný grécky pojem kontakion pochádza z 9. storočia. 
Kondáky sa dnes vyskytujú napr. na božskej liturgii spolu s tropárom, v kánone a na iných miestach v bohoslužbách. Kondákom sa nazývajú aj niektoré časti akatistu.
Nebezpečné prenasledovanie

Nebezpečné prenasledovanie (§360a Trestného zákona) alebo stalking je patologické správanie jednotlivca resp. trestný čin, ktoré/-rý sa prejavuje abnormálnym záujmom o nejakú inú osobu, spojeným s jej prenasledovaním a obťažovaním. Prenasledovaná osoba je často verejne známa, alebo prenasledovateľovi osobne blízka. Na označenie takto sa správajúceho jednotlivca sa používa termín prevzatý z angličtiny: "stalker".
Definícia podľa slovenského Trestného zákona.
Nebezpečné prenasledovanie (§ 360a): "Kto iného dlhodobo prenasleduje takým spôsobom, že to môže vzbudiť dôvodnú obavu o jeho život alebo zdravie, život alebo zdravie jemu blízkej osoby alebo podstatným spôsobom zhoršiť kvalitu jeho života, tým, že a) sa vyhráža ublížením na zdraví alebo inou ujmou jemu alebo jemu blízkej osobe, b) vyhľadáva jeho osobnú blízkosť alebo ho sleduje, c) ho kontaktuje prostredníctvom tretej osoby alebo elektronickej komunikačnej služby, písomne alebo inak proti jeho vôli, d) zneužije jeho osobné údaje na účel získania osobného alebo iného kontaktu, alebo e) ho inak obmedzuje v jeho obvyklom spôsobe života, potrestá sa odňatím slobody..."
Charakteristika.
Stalking sa prejavuje najmä opakovaným fyzickým prenasledovaním, nechcenými kontaktmi (listy, sms...), dlhodobým sledovaním aktivít dotyčnej osoby a zbieraním informácií o nej, prípadne nemiestnym oslovovaním jej príbuzných, priateľov a podobne. Takýto záujem cieľovú osobu obťažuje, narúša jej súkromie a môže vzbudzovať strach. V niektorých krajinách je takéto konanie trestné (napr. v Česku). Na Slovensku je legislatíva zatiaľ benevolentnejšia: musí dôjsť k vyhrážaniu, aby sa mohlo začať trestné stíhanie.
Stalkeri pochádzajú zo všetkých spoločenských vrstiev a všetkých vekových kategórií. Až 80 % všetkých stalkerov tvoria muži, väčšina má do 40 rokov. Nemajú problém zanechať zamestnanie, alebo oň dobrovoľne prichádzajú z dôvodu vynakladania všetkého svojho času na sledovanie osoby. Obeťou sa môže stať ktokoľvek, najčastejšie sú to však ženy.
Brigitte Bardotová

Brigitte Anne-Marie Bardotová (neprechýlene Brigitte Anne-Marie Bardot; * 28. september 1934, Paríž, Francúzsko) je francúzska bývalá modelka, herečka, speváčka a aktivistka za práva zvierat.
V mladosti tancovala balet, s ktorým začala v roku 1952. Po tom ako sa objavila v 16 filmoch, sa stala celosvetovo známou pre účinkovanie v kontroverznom filme svojho manžela Rogera Vadima "...a Boh stvoril ženu". Neskôr sa objavila v kultovom filme "Pohŕdanie". Pozornosť francúzskych intelektuálov si získala tým, že sa stala témou eseje Simone de Beauvoirovej, ktorá ju opísala ako „lokomotívu v ženských dejinách“ a spravila z nej prvú a najliberálnejšiu ženu v povojnovom Francúzsku. 
V roku 1973 svoju kariéru ukončila a začala sa venovať právam zvierat. Natočila celkovo 47 filmov, účinkovala vo viacerých predstaveniach a naspievala 80 piesní. V roku 1985 získala ocenenie Rad čestnej légie, ale odmietla ho prevziať. V 90. rokoch sa stala kontroverznou osobou, pretože kritizovala imigráciu, islamizáciu a islam vo Francúzsku, za čo bola 5 krát pokutovaná.
Úrad pre vydávanie publikácií Európskej únie

Úrad pre vydávanie publikácií Európskej únie alebo skrátene Úrad pre publikácie je medziinštitucionálny úrad, ktorého úlohou je zabezpečovať vydávanie publikácií inštitúcií Európskej únie - 2009/496/ES, Euratom.
Úrad pre publikácie denne vydáva Úradný vestník Európskej únie v 22 alebo v 23 jazykoch (v írčine v prípade, že sa uverejnenie požaduje), čo je vo vydavateľskom prostredí jedinečný fenomén.
Úrad vydáva alebo spolu-vydáva publikácie v kontexte komunikačnej stratégie inštitúcií. Úrad pre publikácie okrem toho ponúka niekoľko online služieb a poskytuje tak zdarma prístup k informáciám o európskej legislatíve (EUR-Lex), EÚ publikáciám (EU Bookshop), verejnému obstarávaniu (TED) a výskumu a vývoju (CORDIS).
Kim Čong-un

Kim Čong-un (; * 8. január 1982/1983/1984, Pchjongjang, KĽDR) je severokórejský politik, ktorý je od decembra 2011 najvyšším vodcom Kórejskej ľudovodemokratickej republiky a od roku 2012 generálnym tajomníkom Kórejskej strany práce. Je tretím synom Kim Čong-ila, ktorý bol v poradí druhým najvyšším vodcom KĽDR, a vnukom Kim Il-songa, zakladateľa a prvého najvyššieho vodcu krajiny.
Otec Kim Čong-il ho podľa juhokórejskej tlače vybral za svojho nástupcu. Agentúra AP 8. októbra 2010 s odkazom na námestníka predsedu stáleho výboru Najvyššieho ľudového zhromaždenia KĽDR Jang Hjong-sopa oznámila, že sa stane novým severokórejským vodcom.
Mladosť.
Narodil sa ako syn Kim Čong-ila a jeho tretej manželky, bývalej tanečnice Ko Čong-hui, ktorá v roku 2004 zomrela na rakovinu. Je najmladším z troch bratov. V rokoch 1993 až 1998 študoval na medzinárodnej škole v Berne vo Švajčiarsku pod falošným menom Chol Pak. Podľa spolužiakov bol vcelku dobrým žiakom a naučil sa hovoriť a písať po nemecky a do istej miery aj po anglicky a po francúzsky. Hoci bol dosť nesmelý, vychádzal dobre so svojimi spolužiakmi. Mal rád basketbal. Bol stále sprevádzaný starším kórejským chlapcom, ktorý bol pravdepodobne jeho telesným strážcom.
Po ukončení štúdií sa vrátil naspäť do KĽDR a nastúpil na štúdiá na vojenskej akadémii.
Politická kariéra.
Po doštudovaní vojenskej akadémie od apríla 2009 zasadol v Komisii národnej obrany, kde sa mal zoznámiť s nástrojmi moci. 10. júna 2009 navštívil ako zvláštny vyslanec v utajení Čínu, kde rokoval o potravinovej pomoci pre KĽDR. V KĽDR začal byť Kim Čong-un titulovaný ako "vynikajúci súdruh".
Dňa 27. septembra 2010 bol vymenovaný do hodnosti štvorhviezdičkového generála bez zverejnenia ďalších okolností. 28. septembra 2010 bol vymenovaný za tajomníka Ústrednej vojenskej komisie Kórejskej strany práce a bol súčasne zvolený aj do ústredného výboru strany.
Kim Čong-il svojho najmladšieho syna podľa juhokórejskej tlače vybral za svojho nástupcu, pretože sa nedokázal spoliehať na svojich dvoch starších synov. Počas zjazdu Kórejskej strany práce v októbri 2010 bol vymenovaný za podpredsedu Ústrednej vojenskej komisie. Zároveň bol povýšený do hodnosti generála. V súvislosti s prípravou na najvyššie štátne funkcie sa objavili špekulácie, že podstúpil plastickú operáciu, aby sa podobal svojmu dedovi, Kim Ir-Senovi.
Napokon po smrti jeho otca, Kim Čong-ila, 17. decembra 2011, kórejská štátna tlačová agentúra KCNA vyhlásila, že ľud má rešpektovať Kim Čong-una ako právoplatného nástupcu Kim Čong-ila v úlohe vodcu KĽDR.
Latrunculi

Ludus latrunculi je jedna z najpopulárnejších hier starovekého Ríma, najmä kvôli svojej jednoduchosti. Je podobná dnešnej dáme. Názov vznikol zo slova "ludus" a "latrones", čo v latinčine znamená hra a žoldnieri.
Ku hre stačila doska s vyznačenými štvorcovými poľami s rozmermi 8 × 8 polí a dve sady kameňov rozličnej farby po osem kusov. Veľkosti dosky sa však môžu líšiť a doska môže mať aj obdĺžnikový tvar (napr. 8 × 12, pričom sa môže zmeniť aj počet kameňov). Taktiež je možné obohatiť hru o kráľa (lat.: dux), pričom sa mierne zmenia aj pravidlá.
Pravidlá.
Kamene sa uložia na krajný rad polí dosky v jednom rade oproti súperovým kameňom. Začína hráč s čiernymi kameňmi. Cieľom hry je vyhodiť súperovi všetky kamene z hracej plochy, až kým mu ostane len jeden a to tak, že súperov kameň alebo kamene obkľúči z dvoch náprotivných strán medzi dva svoje kamene alebo v rohu hracej plochy obkľúčením z dvoch vedľajších strán. Kamene sa môžu pohybovať len po líniách a neobmedzene, podobne ako veža v šachu. Za jeden ťah smie hráč urobiť len jeden takýto pohyb.
Keď je v hre aj kráľ (zvyčajne má ihlanový tvar na rozlíšenie od ostatných kameňov, ktoré bývajú okrúhle), vyhráva ten hráč, ktorému sa podarí znehybniť kráľa, čo sa dosiahne jeho obkľúčením zo všetkých štyroch strán. Kráľ sa na rozdiel od kameňov nedá vyhodiť, možno len znemožniť jeho pohyb. Inak má rovnaké vlastnosti ako kamene. Kráľ sa na začiatku umiestňuje na jedno na pravé pole z dvoch stredných, rad pred ostatnými kameňmi, ktorých počet sa umiestnením kráľa do hry nemení.
Ponte Buggianese

Ponte Buggianese je obec v toskánskej provincii Pistoia. Nachádza sa približne 40 km od Florencie.
Mucha

Mucha môže byť:
Muchy môže byť:
Ján Vodila

Ján Vodila (* 5. marec 1961, Prešov) je bývalý slovenský hokejový útočník. V roku 1988 sa stal najlepším hráčom v play-off Československej Federálnej ligy. V česko-slovenskej reprezentácii odohral 15 zápasov a zaznamenal 15 gólov a 10 asistencií. 
Hokejový prehľad.
S hokejom začínal v klube ZPA Prešov. Z tohto mesta sa ďalej prebojoval aj do reprezentácie 18- a 20-ročných. Odišiel na vojnu do Jihlavy, kde v sezóne 1981/1982 odohral svoj prvý zápas v seniorskej federálnej lige. Od sezóny 1985/1986 hral v klube VSŽ Košice, kde spoločne s Igorom Libom a Miroslavom Ihnačákom vytvorili jednu z najproduktívnejších formácií ligy. V tom istom roku vyhral majstrovský titul s Košicami a stal sa najlepším strelcom v play-off s 8 gólmi. O dva roky neskôr získal druhý majstrovský titul. Potom odohral ešte jednu sezónu vo fínskom klube KooKoo. 
Kariéru ukončil v Talianskom klube SV Caldaro ako 33-ročný a stal sa trénerom.
Thunderbolt

Thunderbolt môže byť:
Karol XIV. Ján

Karol XIV. Ján, vlastným menom Jean-Baptiste Bernadotte (* 26. január 1763, Pau, Francúzsko – † 8. marec 1844, Štokholm, Švédsko), bol francúzsky minister vojny, maršal, knieža de Pontecorvo a v roku 1818 sa stal kráľom Švédska a Nórska. Je zakladateľom dodnes panujúcej švédskej dynastie Bernadotte. 
Životopis.
Obdobie pred Francúzskou revolúciou.
Jean-Baptiste Bernadotte bol piate dieťa Henriho Bernadotta. Jeho otec bol advokát v Pau a chcel, aby ním bol i jeho syn Jean-Baptiste. Ten však opustil štúdia a v 17-tich rokoch bez vedomia rodičov odišiel k armáde. Slúžil u francúzskeho Kráľovského námorníctva ("Royal-la-Marine"). 9 rokov služby v armáde bol iba poddôstojníkom. 
Obdobie Francúzskej revolúcie.
Po vypuknutí Francúzskej revolúcie sa jeho situácia zmenila a jeho vojenská hodnosť rýchlo stúpala. V roku 1792 získal hodnosť plukovníka, 1796 brigádneho generála a v roku 1794 sa stal divíznym generálom. Oženil sa so švagrinou Jozefa Bonaparta (brata Napoleona Bonaparta) Désirée Clary.
Napoleonská éra.
Keď Napoleon Bonaparte zriadil cisárstvo, bol Bernadotte menovaný jedným z prvých maršalov Francúzska a po bitke pri Slavkove (2. decembra 1805) získal v roku 1806 titul knieža de Pontecorvo.
Švédsky kráľ.
Vo Švédsku vládol v tej dobe Gustáv IV. Adolf, ktorý bol vyhlásený za choromyseľného a na jeho miesto nastúpil jeho strýko Karol XIII. Vzhľadom na jeho bezdetnosť a vek sa rozhodlo, že kráľ adoptuje človeka, ktorý sa stane zároveň i následníkom trónu. Padlo niekoľko návrhov, nakoniec však vďaka politickej situácii v Európe a vplyvu cisára Napoleona získal titul korunného princa Bernadotte. 
Zaujímavosť.
Po nastúpení na trón si okolie kráľa všimlo, že maršal Bernadotte ako nový kráľ absolútne odmieta akúkoľvek obsluhu pri kúpeli či obliekaní. Pred nikým sa nikdy neobnažil do pol tela, a to ani pred osobným lekárom. Dôvod sa nakoniec prezradil a na európskych panovníckych dvoroch sa stal zdrojom pobavenia. Jean Baptiste Bernadotte, zakladateľ švédskej kráľovskej dynastie Bernadotte, mal zo svojej revolučnej a jakobínskej minulosti cez prsia vytetovaný nápis: „"Smrť tyranom a kráľom!"“
Europeana

Europeana je digitálna knižnica, ktorá umožňuje širokej verejnosti prezerať si digitálne zdroje z európskych múzeí, knižníc, archívov a audiovizuálnych zbierok. Portál Europeana.eu bol spustený 20. novembra 2008 Viviane Redingovou, eurokomisárkou pre informačnú spoločnosť a médiá.
Projekt je realizovaný centrálnym tímom, sídliacim v národnej knižnici Holandska - Koninklijke Bibliotheek. Europeana je internetový portál, ktorý funguje ako rozhranie k miliónom kníh, obrazov, filmov, múzejných predmetov a archívnych záznamov v celej Európe. Do Europeanei prispieva viac ako 2000 inštitúcií. (Louvre či British Library až po regionálne archívy a miestne múzeá Európskej únie). Umožňuje prístup k rôznym typom obsahu (digitálne objekty nie sú uložené na centrálnom počítači, ale zostávajú v jednotlivých inštitúciách). Europeana zhromažďuje kontextové informácie (metadáta) o položkách, vrátane malého obrázku. Pre prístup k celému obsahu, musíte prejsť na pôvodný web, ktorý obsah drží.
Dejiny.
Projekt Europeana bol spustený v roku 2008 s cieľom sprístupniť verejnosti európske kultúrne dedičstvo a je financovaný zo zdrojov Európskej komisie. Europeana buduje na skúsenostiach z projektu Európska knižnica "(ang. The European Library)".
Charakteristika.
Do digitálnej knižnice prispelo svojimi zbierkami okolo 1500 inštitúcií, k tým známejším patrí Britské múzeum, Louvre v Paríži a Rijksmuseum v Amsterdame. Europeana momentálne obsahuje viac ako 15 miliónov digitálnych zdrojov, ktoré zahrňujú:
Stratégia.
Vo svojom strategickom pláne na roky 2011-2015, ktorý bol uverejnený v januári 2011, Europeana načrtáva štyri strategické stopy, ktoré budú formovať jej ďalší rozvoj:
Projekty.
Časť projektov v rámci Europeany:
Zoznam koptských alexandrijských pápežov

Zoznam koptských alexandrijských pápežov obsahuje najvyšších predstaviteľov Koptskej pravoslávnej cirkvi. Koptská pravoslávna cirkev im prideľuje titul "pápež". Títo pápeži v koptskej cirkvi ale nemajú rovnaké právomoci ako rímsky pápež v Katolíckej cirkvi.
CHK Donbas (Doneck)

Donbas Doneck "(" je ukrajinský hokejový klub, účastník Bobrovej divízie v Kontinentálnej hokejovej lige. Klub sídli v meste Doneck. Bol založený v roku 2001.
Úspechy.
Ukrajinská najvyššia súťaž:
Pôsobenie v KHL.
DO KHL vstúpil pred sezónou 2012/2013.
V prvej sezóne bol trénerom mužstva Július Šupler, pôsobia tu aj slovenskí hokejisti Ján Laco a Peter Podhradský. V sezóne 2013/2014 sa klub prebojoval do druhého kola play-off, v ktorom prehral s Levom Praha. Posledný domáci zápas prvého kola a všetky domáce zápasy druhého kola klub odohral na štadióne Slovana Bratislava kvôli nepokojom na Ukrajine. 
Zničenie štadióna.
27. mája 2014 v skorých ranných hodinách bol štadión podpálený a vážne poškodený. Prezident klubu Borys Kolesnikov obvinil z tohto činu proruských rebelov. Podľa architektov si opravy vyžiadajú 90 dní. Je však otázne, či vedenie KHL povolí klubu hrať v nasledujúcej sezóne vzhľadom na pretrvávajúce nepokoje.
Zoznam alexandrijských patriarchov

Zoznam alexandrijských patriarchov gréckej pravoslávnej cirkvi. Alexandrijskí pravoslávni patriarchovia majú titul "pápež a patriarcha Alexandrie a celej Afriky".
Katisma

Katisma alebo kafizma (gr. κάθισμα, csl. каѳисма) je časť Žaltára pozostávajúca z niekoľkých žalmov a používaná v cirkvách byzantského obradu. Názov je odvodený od gréckeho καθίζειν (sedieť), pretože počas čítania katismy sa môže sedieť.
Celý Žaltár je rozdelený na 20 katisiem. Tie sa ešte delia každá na 3 antifóny alebo statije (gr. στάσεις) alebo slávy. Rozdelenie žalmov do katisiem je urobené tak, aby bol každá katisma zhruba rovnako dlhá, takže niektoré katismy obsahujú viacej žalmov, iné menej. V cirkvách byzantského obradu sa používa počítanie žalmov podľa Septuaginty a rozdelenie žaltára na katismy je nasledujúce:
Kvôli ľahšej orientácii sú v uvedenej tabuľke žalmy očíslované aj hebrejským číslovaním v hranatých zátvorkách [], a to pri žalmoch, kde sa hebrejské číslovanie líši od číslovania Septuaginty.
Pri kompletnej modlitbe časoslova sa celý Žaltár postupne po katismách prečíta za jeden týždeň, v období Veľkého pôstu sa dokonca za týždeň prečíta kompletne dva razy.
Nasleduje prehľad čítania katisiem na bohoslužbách v rôznych obdobiach roka.
Mimo Veľkého pôstu:
1., 2., 3., 4., a 6. týždeň Veľkého pôstu:
5. týždeň Veľkého pôstu:
Keď Zvestovanie pripadne na štvrtok Veľkého kánona, katismy pre 5. týždeň sú nasledujúce:
Veľký týždeň:
Mnoho optinských mníchov čítalo každý deň súkromne mimo bohoslužieb okrem iného aj zaradom po jednej katisme zo Žaltára.
Žaltár

Žaltár (&lt; stará horná nemčina "saltári" &lt; cirkevná lat. "psalterium" &lt; ) alebo psaltérium môže byť:
Žaltár môže byť aj:
Jiří Grossmann (herec)

Jiří Grossmann (* 20. júl 1941, Praha – † 5. december 1971, Praha) bol česko-slovenský herec, spevák, textár a inštrumentalista.
Počas štúdia na stavebnej fakulte ČVUT hral po večeroch v klube Olympic. Tu sa zoznámil s Miloslavom Šimkom. V tej dobe začali vznikať ich prvé spoločné poviedky. V roku 1968 nastúpili do divadla Semafor. Tu vznikli ich slávne Návštěvní dny.
Jiří Grossmann zomrel vo veku tridsať rokov na Hodgkinovu chorobu.
Externé odkazy.
Jiří Grossmann na LIBRI
Orientale lumen

Orientale lumen čiže Svetlo z východu je apoštolský list rímskeho pápeža Jána Pavla II., ktorý je venovaný východnému kresťanstvu. Zverejnený bol 2. mája 1995. Napísaný bol pri príležitosti 100. výročia apoštolského listu "Orientalium dignitas" (1894) rímskeho pápeža Leva XIII. 
Obsah.
Pre gréckokatolíkov je to asi najvýznamnejší dokument Jána Pavla II.
Slovenské preklady.
Existujú dva slovenské preklady "Orientale lumen". Prvý pripravil Cyril Vasiľ, súčasný sekretár Kongregácie pre východné cirkvi. Je dostupný na internete. Iný preklad publikoval Spolok sv. Vojtecha, preklad bol však veľmi nekvalitný, terminologicky nejasný a na niektorých miestach bol zmysel oproti originálu dokonca prevrátený. Originálny latinský text bol publikovaný v Acta Apostolicae Sedis, LXXXVII, 11. Septembris 1995, s. 745-774; je dostupný aj na internete.
Prepodobný

Prepodobný je u gréckokatolíkov a pravoslávnych označenie svätého, ktorý sa vyznačoval svätým a asketickým životom.
Samotné pomenovanie "prepodobný" označuje že ide o človeka, ktorý sa vo svojom kresťanskom živote (v čnostiach a pod.) veľmi podobal Kristovi – bol mu veľmi podobný.
Titulom prepodobnými sú označovaní okrem iných aj niektorí z prvých slovanských svätcov, napr. Mojsej Uhrín, Anton a Teodóz Pečerskí a iní.
Prokimen

Prokimen je verš zo žalmu, ktorý sa spieva zvyčajne pred čítaniami na božskej liturgii alebo inej bohoslužbe v cirkvách byzantského obradu.
Prokimen sa spieva na niektorý hlas oktoicha. Pri prokimene sa medzi jeho jednotlivými opakovaniami pridávajú ďalšie verše.
Stephen Harper

Stephen Harper (* 30. apríl 1959) je kanadský politik, 22. a bývalý kanadský predseda vlády. Je lídrom Conservative Party of Canada. Kanadským premiérom bol od roku 2006, keď jeho strana zostavila väčšinovú vládu na základe výsledkov volieb z 2006. V roku 2011 bol opäť zvolený za poslanca pričom jeho strana získala väčšinu poslaneckých mandátov v House of Commons. 4. novembra 2015 ho v kresle predsedu vládu nahradil Justin Trudeau.
Životopis.
Stephen Harper sa narodil v Toronte. V roku 1978 odišiel do Calgary kde pracoval v petrochemickom priemysle a študoval na University of Calgary. Získal tam titul BA a MA v ekonomike. Trvalý domov má spolu s rodinou v Calgary.
Voľby 2011.
Stephen Harper opäť kandidoval v obvode Calgary Southwest, ktorý zastupuje od roku 2002. Vo všeobecných voľbách roku 2011 získal 42,998 hlasov (75,1%) a bol znovuzvolený za poslanca. Kandidáti Conservative Party of Canada získali 167 z celkových 308 mandátov a vyhrali tak nadpolovičnú väčšinu v kanadskom House of Commons. Ako líder strany tak Stephen Harper ostal premiérom Kanady.
K 4. novembra 2015 úrad predsedu vlády prebral Justin Trudeau.
Vŕba

Vŕba (lat. "Salix") je rod rastlín z čeľade vŕbovité. Rod zahŕňa približne 400 druhov listnatých stromov a kríkov, ktoré rastú vo vlhkom a miernom podnebí severnej pologule. 
Vŕby sú často krížené a existuje veľké množstvo prírodných aj vypestovaných odrôd.
Medzi najznámejšie vŕby patrí vŕba biela ("Salix alba"). Niektoré vŕby sú zakrpatené ako napríklad vŕba bylinná ("Salix herbacea"), ktorá dorastá do výšky cca .
Oktoich

Oktoich alebo osmohlasník (gr. ) je liturgická kniha v cirkvách byzantského obradu, ktorá obsahuje menlivé časti bohoslužieb na dni v týždni.
Oktoich je rozdelený na osem hlasov (podľa ôsmych byzantských tónov), z ktorých každý obsahuje menlivé časti na každý deň v týždni. Cez rok sa každý týždeň cyklicky mení hlas. Rozdelenie na 8 hlasov pochádza zo 6. storočia, samotné pomenovanie pochádza zo 11. storočia.
Počas svetlého týždňa sa každý deň berie iný hlas (siedmy hlas sa neberie).
Minea

Minea je bohoslužobná kniha v cirkvách byzantského obradu, ktorá obsahuje texty menlivých častí bohoslužieb na každý deň roka. Minea je rozdelená podľa mesiacov v roku.
Sviatočná minea obsahuje texty menlivých častí bohoslužieb (večiereň, utiereň) na vybrané významné sviatky.
Všeobecná minea obsahuje texty menlivých častí bohoslužieb pre jednotlivé kategórie svätých (apoštolov, prepodobných a pod.).
Trioď

Trioď alebo Triodion alebo Trioda je liturgická kniha v cirkvách byzantského obradu, ktorá obsahuje menlivé časti bohoslužieb na obdobie Veľkého pôstu a na obdobie Päťdesiatnice – 50 dní po Pasche.
Názov je odvodený od toho, že väčšina kánonov v triodione má tri ódy (piesne).
"Trioď pôstna" obsahuje texty na obdobie Veľkého pôstu a "kvetná trioď" obsahuje texty na obdobie po Pasche až po nedeľu všetkých svätých.
Uhorka siata

Uhorka siata (iné názvy: uhorka, uhorka obyčajná; lat. "Cucumis sativus") je hojne pestovaná rastlina z čeľade tekvicovité ("Cucurbitaceae"). Rastlina má plazivé úpony, ktoré nesú jedlé valcovité plody, nazývané uhorky. Pôvodom pochádza z Indie, pričom sa v súčasnosti pestuje po celom svete a je dostupné veľké množstvo odrôd.
Hieromučeník

Hieromučeník (gr. άγιομάρτυς, csl. свѧщенному́ченикъ) je v cirkvách byzantského obradu označenie pre mučeníka, ktorý bol kňazom alebo biskupom.
Liturgicky sú hieromučeníci spomínaní spolu s mučeníkmi. K známym hieromučeníkom patrí napr. rímsky pápež Kliment I. ale aj noví blažení gréckokatolíckej cirkvi Pavol Peter Gojdič, Vasiľ Hopko a Metod Dominik Trčka.
Džaváharlál Néhrú

Džaváharlál Néhrú (* 14. november 1889, Iláhábád, Britská India – † 27. máj 1964, Naí Dillí, India) bol indický štátnik, prvý a najdlhšie slúžiaci predseda vlády Indie. Patril medzi predstaviteľov indického národného hnutia za nezávislosť a bol jedným zo zakladateľov Hnutia nezúčastnených krajín. Bol významnou postavou v medzinárodnej politike.
Jeho dcéra Indira Gándhiová bola významná politička a predsedníčka vlády Indie.
Post-punk

Post-punk je subžánrom rockovej hudby s koreňmi v druhej polovici 70. rokov, nadväzujúci na punk rockovú explóziu prvej polovice 70. rokov. Post-punk hudobne vychádza z punk rocku, ale je hudobne komplexnejší, introvertnejší, experimentálnejší a intelektuálnejší. Post-punk položil základy alternatívneho rocku. Často využíva prvky krautrocku (využite syntetizátorov, dub music, amerického funky či dokonca disca.
Post-punk si našiel miesto na scéne najmä v 80. rokoch a viedol k rozvoju štýlov ako gotický rock, alternatívny rock a industriálny rock.
Pôvod názvu.
Termín post-punk bol po prvý raz použitý v roku 1977 časopisom "Sounds" na opis hudby Siouxsie &amp; the Banshees. V roku 1980 ho použil britský hudobný kritik Greil Marcus v spojení "britská post-punková avantgarda v časopise Rolling Stone a to v súvislosti s článkami o skupinách Gang Of Four, The Raincoasts a Essential Logic. Štýl vtedy opísal ako "iskrivý napätím, sarkastickým humorom a zmyslom pre paradox, priamočiarosť a otvorenosť v priamej opozícii a odmietnutie súčasnej produkcie pop-music".
Sliezske vojvodstvo (1920 – 1939)

Sliezske vojvodstvo (, ) bola autonómna oblasť v medzivojnovom Poľsku. Vzniklo v roku 1920 na tej časti územia bývalého nemeckého Horného Sliezska a Rakúsko-Uhorsko Tešínska, ktoré po prvej svetovej vojne pripadlo Poľsku. Hlavným mestom vojvodstva boli Katovice. Vojvodstvo malo i vlastný parlament. Zaniklo po nemeckom napadnutí Poľska v roku 1939, de iure bolo poľskými orgánmi zrušené v roku 1945.
Dejiny.
Dňa 15. júla 1920 vydal poľský Sejm ústavný zákon, ktorý mal zaručovať širokú autonómiu pre časti Sliezska, ktoré by eventuálne mohli pripadnúť tomuto štátu. Túto záruku parlament vydal z dôvodu snahy nakloniť si obyvateľstvo Horného Sliezska, na území ktorého mal prebehnúť plebiscit o budúcej štátnej príslušnosti. Zákonodarná moc mala prejsť na Sliezsky parlament, ktorý mal právomoc vydávať zákony vo všetkých oblastiach, okrem vojenskej a zahraničnej. Výkonnú zložku mala v sneme zastupovať sedemčlenná vojvodská rada na čele s vojvodom a vicevojvodom, ostatných päť členov malo byť volených snemom. Bol vytvorený aj vojvodský úrad. Zákon nadobúdal účinnosť (podľa svojho článku 45) dňom prevzatia územia Sliezskeho vojvodstva Poľskou republikou.
Po uskutočnenom plebiscite bola časť Horného Sliezska odovzdaná v dňoch 17. júna až 4. júla 1922 Poľsku. K tejto časti Sliezska sa pripojilo aj územie Tešínska, odstúpené Česko-Slovenskom v roku 1920 a vytvorilo sa tak Sliezske vojvodstvo. Prvým vojvodom bol 18. júna menovaný Józef Rymer.
Vrabec domový

Vrabec domový alebo vrabec domáci (lat. "Passer domesticus") z čeľade vrabcovité. Žije na prevažnom území Eurázie, ale bol umelo vysadený aj na ostatných kontinentoch. Žije v blízkosti ľudských domovov a vystupuje do vysokých nadmorských výšok (Švajčiarsko , Himaláje ) Hniezdi na celom území Slovenska s výnimkou vrcholkov hôr a veľmi hlbokých komplexov lesov. Nie je jediným druhom vrabca, ktorý využíva ľudské osídlenie. Podľa Medzinárodnej únie na ochranu prírody a prírodných zdrojov vrabec domový patrí medzi najmenej ohrozené druhy, trend celkovej populácie je klesajúci, stavy v Európe v rokoch 19802013 mierne poklesli.
Opis.
Vrabec domový meria a váži 24 – 35 g. Má hnedé a sivé sfarbenie.
Hlas.
Ozýva sa hlasom "čerrrr" a "čilp", "tjirp", za letu krátkym "tvit".
Výskyt a stav na Slovensku.
Dokázané hniezdenie bolo zistené na 94,4 % mapovacích kvadrátov. Najvyššie miesta výskytu boli zaznamenaná vo Vysokých Tatrách .
Žijú v kolóniách kde ich je aj 100. O hniezdnej hustote nie je veľa údajov, v parkoch Bratislavy bola zistená populačnú hustota 4 – 39 párov / 10 ha a na sídliskách Bratislavy 88,5 – 109,5 jedincov / 10 ha. Búdky obsadzuje veľmi málo, boli nájdené voľné hniezda na ovocných stromoch.
Je to stály vták, zimuje na celom území Slovenska, ako zimujúci bol zistený na 92,8 % mapovacích kvadrátov. Z vysokých polôh schádza na zimu nižšie a nevytvára veľké skupiny ako príbuzný vrabec poľný.
Odhadovaný počet hniezdiacich párov je 1 200 000 - 1 800 000, zimujúcich jedincov 3 000 000 - 6 000 000. Veľkosť populácie má "mierny pokles" od 20 - 50%. Veľkosť územia na ktorom sa vyskytuje je "stabilná", maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 "LC* A2a" - menej dotknutý. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status.
Biotop.
Vrabec domový žije v poľnohospodárskej krajine pri ľudských sídlach, na hospodárskych dvoroch a sadoch. Taktiež v mestách a sídliskách. Obľubuje aj husté stromy, najmä ovocné a bútľavé. Obýva aj priemyselné oblasti.
Hniezdenie.
Vrabec domový často hniezdi v kolóniách, hniezda sa môžu aj dotýkať. Vyhľadáva rôzne dutiny v múroch, strechách budov, v hniezdach belorítok, v bútľavých stromoch, vo veľkých hniezdach bociana bieleho i volne v hustých korunách stromov.
Tokať začínajú prvým oteplením skoro na jar, na hniezda nosia materiál od konca marca a v apríli. Stavajú zo sena, peria a rôznych handričiek. Hniezdo je veľké a guľaté s bočným vchodom. Rozmery hniezda (volne postaveného na strome) výška: , šírka: a s komôrkou hlbokou . Hniezdo stavajú obaja rodičia, taktiež sa striedajú na inkubácii 4 – 6 (7) belavých škvrnitých vajíčok, ktorá trvá 13 – 14 dní. Z hniezda vyletia po 17 dňoch. Hniezdia trikrát za rok. 
Potrava.
Živí sa 70% rastlinnou potravou, múčnatými a olejnatými semenami, pukmi ovocných stromov i mladou zeleninou. V čase hniezdenia žerie hmyz a tiež aj mláďatá kŕmi hmyzom. Vyhľadáva aj pozostatky jedla. Pre lepšie trávenie vrabce zobú piesok. 
Ochrana.
Je zákonom chránený, spoločenská hodnota je 300 € (Vyhláška MŽP č. 170/2021).
Hnutie za autonómiu Sliezska

Hnutie za autonómiu Sliezska (, , , v skratke "RAŚ") je organizácia požadujúca autonómiu Sliezska. Pôsobí v poľskej časti Horného Sliezska. Bolo založené v roku 1991. Predsedom hnutia je Jerzy Gorzelik. Hnutie je členom Európskej slobodnej aliancie. Vo voľbách do vojvodstva z novembra roku 2010 získal RA tri kreslá v parlamente Sliezskeho vojvodstva a 15% hlasov do Sliezskej krajiny vnútri Sliezskeho vojvodstva. Je však zastúpené v obecných radách niekoľkých obcí, vrátane mesta Katovice.
Hnutie autonómie Sliezska nadviazalo kontakty s moravistami a plánuje iniciovať zjednotenie českej a poľskej časti Horného Sliezska a vytvorenie na Prahe a Varšave nezávislej politickej reprezentácie Horného Sliezska a Moravy.
Zoznam antiochijských patriarchov

Zoznam antiochijských patriarchov obsahujúci pravoslávnych patriarchov Antiochie. Od roku 518 (schizma) sú spomínaní pravoslávni patriarchovia gréckej ortodoxie. Okrem nich dnes existujú ďalší štyria antiochijskí patriarchovia (sýrsky ortodoxný, melchitský, sýrsky katolícky a maronitský, v minulosti existoval aj latinský patriarchát.
"Pozn. Najmä v období pred 7. storočím sú dátumy nepresné/skreslené, v niektorých prípadoch je z dôvodu schiziem sporné aj číslovanie."
meletiánska schizma (viacerí patriarchovia)
Schizma so sýrskou miafyzitskou (monofyzitskou) cirkvou, ortodoxní "grécki":
Patriarchovia sídliaci v Damasku
Regulačný obvod

Regulačný obvod je negatívna spätná väzba, ktorá prepája výstup riadeného systému s jeho vstupom. Systém, ktorý regulačný obvod riadi, sa označuje ako "regulovaná sústava". Výstupom sústavy je nejaká veličina (fyzikálna alebo chemická – tlak, teplota, hladina glukózy v tele a podobne), ktorú regulačný obvod udržuje na stanovenej úrovni – označuje sa preto ako "regulačná veličina".
Aby bolo možné regulovanú veličinu regulovať, musí systém poznať jej okamžitú hodnotu. Na to slúži snímač, označovaný ako "receptor". Aktuálne zistená hodnota sa odovzdáva do tzv. "komparátora", ktorý aktuálnu hodnotu porovnáva s požadovanou. Zistený rozdiel – tzv. "regulačná odchýlka" – je odovzdaná riadiacej časti systému nazývanej "regulátor" (napríklad v prípade riadenia hladiny glukózy v tele sú to endokrinné bunky pankreasu). Ten potom príslušne ovplyvní činnosť regulovanej sústavy (v danom prípade produkciou inzulínu alebo glukagónu).
Ak regulačný obvod udržuje hodnotu v čase stálu, hovoríme o "regulácii na konštantnú hodnotu", ak sa hodnota v čase mení, tak o tzv. "vlečnej regulácii".
Zoznam gréckych ortodoxných patriarchov Jeruzalemu

Zoznam gréckych ortodoxných patriarchov Jeruzalemu obsahuje všetkých biskupov a patriarchov Jeruzalema, hlásiacich sa ku ortodoxnej gréckopravoslávnej cirkvi:
Do roku 135 n. l. šlo o biskupov Jeruzalemu, v rokoch 135325 o biskupov Aelie Capitoliny, po Prvom nicejskom koncile v rokoch 325451 opäť o biskupov Jeruzalema. Titul patriarchov majú jeruzalemskí grécki ortodoxní biskupovia od roku 451.
Námestie Jána Pavla II.

Námestie Jána Pavla II. je námestie:
v Česku
v Poľsku
Juventus Stadium

Juventus Stadium je dočasný názov nového štadióna Juventusu Turín v talianskom regióne Piemont. Štadión by mal byť otvorený na začiatku sezóny 2011/12. Výstavbu má na starosti firma Sportfive. Štadión je postavený na mieste bývalého Stadio delle Alpi.
Osmolalita

Osmolalita je látkové množstvo rozpustenej látky v jednotkovej hmotnosti rozpúšťadla. Hodnota sa podľa SI udáva v mol/kg.
Hodnota osmolality intra- i extracelulárnej tekutiny u človeka sa pohybuje medzi 275 - 295 mmol/kg.
Osmolarita

Osmolarita je látkové množstvo rozpustenej látky v jednotkovom objeme rozpúšťadla. Hodnota sa podľa SI udáva v mol/l.
Izoosmia

Izoosmia je termín, ktorým sa označuje udržiavanie stálej osmolarity telesných tekutín v organizme. Je daná predovšetkým rovnovážnym príjmom a výdajom vody organizmu. Vzhľadom na fakt, že príjem a výdaj vody je v čase nerovnomerný, regulačný systém udržuje osmolaritu v určitom fyziologickom rozpätí hodnôt.
Regulácia u človeka.
Znížený príjem vody organizmom vedie k vzostupu osmolarity extracelulárnej tekutiny. Tento fakt je zaznamenaný osmoreceptormi v hypotalame, ktoré následne spúšťajú dva regulačné mechanizmy:
Nasonov feromón

 Nasonov feromón je feromón, ktorý vylučujú včely robotnice. Tento feromón pomáha pri orientácii ostatných včiel pri návrate do úľa.
Pistoia

Pistoia je talianske mesto v regióne Toskánsko, hlavné mesto rovnomennej provincie.
Vývoj počtu obyvateľov.
"Počet obyvateľov"
Externé odkazy.
Oficiálna stránka